hvad er en ”seo ekspert” og hvordan bliver man det?
en seo ekspert er en person der har en omfattende ekspertise indenfor organisk søgemaskineoptimering.
”seo ekspert” er ikke en beskyttet titel og derfor kan enhver i princippet vælge, at kalde sig det. efter min mening er det ikke så vigtigt, hvad man kalder sig selv, men i langt højere grad hvad andre mener om ens færdigheder.
du skal derfor ikke lade dig imponere af, at folk kalder sig ”seo eksperter” med mindre du kan konstatere, at andre respekterede branchefolk har samme mening om denne person.
seo ekspert bliver man ved, at studere og arbejde hårdt og længe med faget. er man dygtig nok og heldig nok bliver man måske en dag anerkendt af andre for sine kvaliteter og begynder at blive omtalt som ”seo ekspert”.